kardosdrur/scandi-wiki huggingface dataset:
Argo (oceanografi)

Argo er et observationssystem af jordens verdenshave som giver realtidsdata til anvendelse indenfor klima-, vejr-, oceanografi- og fiskeriforskning.

 
Argo består af mere end 3000 små, frit drivende robotsonder i verdenshavene. Sonderne dykker ned til 2 km og flyder hver 10. dag op til overfladen. På vejen op måler sonderne vandets ledningsevne og temperaturprofil. Fra disse data beregnes salinitet og massefylde. Dataene sendes til forskere via satellit. Dataene er frit tilgængelige for alle, uden restriktioner. Det oprindelige projektmål, at søsætte 3.000 sonder, blev nået i november 2007.

Internationalt samarbejde 
Argo programmet er et samarbejde mellem 50 forsknings- og operationelleagenturer fra 26 lande, med USA bidragende med over halvdelen af udgifterne (status december 2004).  Argo er en komponent af Integrated Ocean Observing System.

Dataresultater 
Josh Willis fra NASAs Jet Propulsion Laboratory har tidligere rapporteret at Argo systemet ikke har vist nogen havopvarmning siden det startede i 2003. "There has been a very slight cooling, but not anything really significant," har Willis udtalt. 

Men efter at målefejl er blevet fjernet fra måledataene, viser det sig at verdenshavene faktisk er blevet varmere siden 2003.

Her er en graf baseret på Argo måledata frem til 2008/2009.

Kilder

Eksterne henvisninger 

Argo Portal
Realtime Interactive Map 
Realtime Google Earth File 
Coriolis Global Argo Data Server – EU Mirror 
NOAA/Pacific Marine Environmental Laboratory profiling float project deploys floats as part of the Argo program, provides data on-line , and is active in delayed-mode salinity calibration and quality control  for US Argo floats.

Oceanografi
Tattoo (flertydig)

Tattoo kan have flere betydninger:
 Tattoo – engelsk udtryk for tatovering
 Militært Tattoo – Militær (engelsk)'musikparade'/ flyopvisning.
 Tattoo You – album fra The Rolling Stones
 Tattoo (Loreen-sang) - en sang sunget den svenske sangerinde Loreen
Argo


Navnet Argo henfører primært til:
 Argo (mytologi) – skibet fra Jason og Argonauterne i Græsk mytologi

men er også sekundært blevet anvendt til:

Videnskab 
 Argo Navis – et stjernebillede som repræsenterer det mytologiske skib Argo
 Argo (oceanografi) – et videnskabsprojekt som har sendt 3.000 havrobotsonder ud for at holde øje med jordens verdenshav

Skibe 
 Argo (galeon) – en dansk galeon, søsat i 1601
 Argo (indisk skib) – et indisk skib som forsvandt nær Tasmanien i 1814
 Argo (ROV) – et ubemandet undervandssonde som blev anvendt af Robert Ballard til at finde RMS Titanic vraget

Film og underholdning 
 Operation Argo (originaltitel Argo), en Oscarvindende film fra 2012 instrueret af Ben Affleck

Steder 
 Argo (Alabama)

Computer 
 Argo (webbrowser) – en webbrowser udviklet i 1994 af Bert Bos
 ArgoUML – et open source design program
 Argo – kodenavnet af Microsoft's Zune

Musik 
 Argo (gruppe) – græsk band, deltog i Eurovision Song Contest 2016

Se også 
 Argos (flertydig)
 Argus
Hellig kilde i Asdal Sogn

I Lilleheden Klitplantage ikke langt fra Hirtshals finder man en af landets mange hellige kilder. Den findes umiddelbart syd for den asfalterede skovvej, hvor Kjul å krydser vejen. Den ligger cirka 4 meter over åens niveau.

Så vidt vides har denne kilde intet navn, og der er heller ikke store sagn og historier om den. Vi har dog en enkelt fortælling, der dog nok mere er myte end virkelighed. Ifølge overleveringen strandede et hollandsk skib en nat ved kysten. Herremand på Asdalgård, sagnfiguren Karl Pølse, og hans folk gik til angreb på de overlevende fra skibsforliset for at kunne gå på rov i skibets last. Men hollænderne ydede åbenbart mere modstand end Karl Pølse havde ventet så det blev til voldsom kamp, hvorunder Karl Pølses hest blev stukket i bringen og blødte meget. Han red derefter hurtigt til kilden og vaskede såret, og blodet standsede da også. Men Karl Pølses udåd fik kilden til at miste sin kraft. Heldigvis – vel især for turismen i området – genvandt den siden sin gamle kraft og blev en meget besøgt helligkilde.

I dag fremstår kilden meget sølle og dårligt vedligeholdt med et tykt lag andemad. Kilden består af et lille, rundt bassin med uregelmæssigt opvæld i bunden og intet synligt afløb. Det interessante ved kilden er, at den ikke løber over i våde perioder, så man mener, at der findes et afløb fra kilden lige under jordoverfladen. Tilførslen af vand til kilden menes at ske gennem underjordiske vandårer.

Asdal Sogn, Hellig kilde i
Hjørring Kommunes geografi
Ditte Arnth

Ditte Arnth Jørgensen (født 6. juli 1982 i Ringsted) er en dansk skuespiller. 
Hun blev kendt i september 2009 efter at en engelsksproget YouTube-video viste hende som en dansk mor ved navn Karen, der søgte faderen til sit barn August efter et one night stand. Den virale video, der var produceret af VisitDenmark, fik på få dage over 700.000 visninger og blev bragt i danske og udenlandske medier. Senere medvirkede Ditte i en video-parodi af originalen.

Ditte Arnth studerede ved Skuespillerskolen Ophelia (2008–2011) og har tidligere haft roller på teatret, bl.a. Det Kongelige Teater, i film og reklamefilm.
Hun har haft en række rolle i tv-serier, blandt andet Forbrydelsen 2, og spillefilm såsom Player (2013) og Spies & Glistrup (2013).

Filmografi 
 Parterapi (2010)
 Tomgang (2014)

Eksterne henvisninger

Referencer 

Skuespillere fra Danmark
Megakryometeor

En megakryometeor eller kæmpehagl
 
er et meget stort stykke is, som på trods af mange hydrokemiske, tekstur- og isotopligheder med større hagl, bliver dannet under usædvanlige atmosfæriske betingelser som klart afviger fra traditionelle skyformationer (f.eks. klar himmel). Megakryometeorer bliver nogle gange kaldet store hagl, men megakryometeorer behøver ikke at blive dannet i tordenskyer. Jesus Martinez-Frias, en planetarisk geolog fra Center for Astrobiology i Madrid, lavede pionerforskning i januar 2000, efter at isstykker på op til ca. 3 kg regnede ned i Spanien fra en klar himmel i 10 dage.

Størrelser 
Flere end 50 megakryometeorer er blevet registreret siden år 2000. De varierer i størrelse fra 0,5 kg til over 200 kg. En i Brasilien blev målt til 220 kg.

Dannelse 
Processen som danner megakryometeorer er ikke fuldt forstået. Videnskabelig forskning viser, at deres sammensætning stemmer med normal troposfærisk regnvand for området de faldt i. Ydermere udviser megakryometeorer teksturvariationer, hydrokemiske og isotop ligesom hagl, hvilket er bevis for en kompleks dannelsesproces i atmosfæren. Det vides, at de ikke kommer fra flytoiletter, da is herfra har en distinkt blå farve grundet desinfektionsmiddel. Men andre har spekuleret i om isstykkerne måske kommer fra selve flykroppen, efter almindelig vandis er aflejret på flyet og så er brækket af. Det skal bemærkes at mange lignende hændelser er sket lige siden – og før – opfindelsen af fly. Forskning indikerer at fluktuationer i tropopausen, associeret med hydration af den lavere stratosfære og stratosfærisk afkøling, kan være relateret til megakryometeorers dannelse.

Megakryometeorer bliver nogle gange forvekslet med meteorer, fordi de har efterladt små kratere.

Kilder/referencer

Eksterne henvisninger 
 Megacryometeors: Resource Site , Fall of atmospheric ice blocks from ancient to modern times 
 Megacryometeors.com
 Getting to the truth of falling ice chunks, Chemical Science, Katherine Davies, 2008
 What Causes Megacryometeors?
 Top 100 Stories of 2008 #73: Giant Ice Meteors Fall From Clear Skies, Karen Wright

Nedbør
Sophie Brahe (flertydig)

Sophie Brahe henviser til flere artikler:
 Sophie Ottesdatter Brahe (1556-1643) – astronom og genealog, søster til Tycho Brahe
 Sophie Axelsdatter Brahe (1578–1646) – foregåendes brordatter, driftig adelsdame
Store Drømme

Store Drømme er en dansk Tv-serie, der havde premiere 12. september 2009 på TV2. Serien er instrueret af Adam Neutzky-Wulff og produceret af Nordisk Film

Store Drømme blev optaget på listen over de 8 hotteste nye serier, ved tv-messen i Cannes i 2009.

Medvirkende 

Morten Hemmingsen (Micky)
Maria Lucia Heiberg Rosenberg (Sofia)
Simon Mathew(Oliver)
Anna David (Kris)
Mathias Arvedsen (Theo)
Christine Gaski (Lis)
Frank Thiel (Thomas)
Marie Askehave (Rebekka)
Helle Fagralid (Maria)

Eksterne henvisninger 
 

Dramaserier fra Danmark

TV 2-serier
Danske tv-serier fra 2000'erne
Yanina Wickmayer

Yanina Wickmayer (født 20. oktober 1989) er en belgisk tennisspiller. Hendes største resultat kom i 2009 hvor hun nåede til semifinalen i US Open 2009. Her tabte hun i 2 sæt til danske Caroline Wozniacki.

Eksterne henvisninger 

 Yanina Wickmayer's officielle hjemmeside   

Tennisspillere fra Belgien
Bo Hansen

Bo Hansen (født 16. juni 1972) er en dansk tidligere fodboldspiller, der spillede angriber.

Karriere 
Bo Hansen er født i Holstebro og begyndte karrieren i Holstebro Boldklub. I juli 1991 udviste Brøndby IF interesse for Hansen. Hansen valge at færdiggøre sin uddannelse og spillede yderligere tre år for Holstebro, hvormed han nåede at spille over 140 kampe for klubben.

I 1994 skiftede han til Brøndby IF, hvor han skrev under på en deltidsaftale for samtidig at kunne gøre brug af sin uddannelse. Han blev en succes og kåret til efterårets profil af Tipsbladet i efteråret 1994. Det betød udtagelse til landsholdet, og han var med til Confederations Cup i Saudi-Arabien i 1995, hvor han deltog i kampen mod værtslandet Saudi-Arabien. Det blev hans eneste landskamp, efter han de næste år blev ramt af skader og havde problemer med at holde et stabilt højt niveau. 

Hans sæson i 1997/1998 var spillemæssigt fremragende, og Brøndby vandt The Double, hvor Hansen og Ebbe Sand var et af de mest målfarlige angrebspar i Superligaens historie. I starten af 1999 skiftede han til engelske Bolton Wanderers i den næstbedste engelske række i en handel, der ifølge B.T. havde en værdi af £1 millioner. Han fik sin debut den 21. februar 1999, da han blev skiftet ind med 14 minutter tilbage. De rykkede op i 2001, men med oprykningen fik han sværere ved at få spilletid og skiftede tilbage til danske FC Midtjylland i 2002. Han måtte opgive karrieren på topplan på grund af slidgigt i knæet i september 2004 i en alder af 32 år. Han har sidenhen spillet som amatør for Holstebro Boldklub i 2. division.

Referencer

Eksterne henvisninger 
 

Fodboldspillere fra Danmark
Fodboldspillere fra Holstebro Boldklub
Personer fra Holstebro
The Boston Globe

The Boston Globe er en amerikansk avis, der udgives i Boston, Massachusetts og resten af New England. Avisen blev grundlagt i 1872 af seks lokale forretningsmænd. Første nummer udkom 4. marts 1872, og kostede fire cent.

Oplaget var i 2008 350.605 mandag-lørdag, mens søndagsudgaven Boston Sunday Globe udkom i 525.959 eksemplarer. Avisen er områdets største, men får konkurrence fra Boston Herald
.
Siden 1993 har avisen været ejet af The New York Times Company. Martin Baron har været dens chefredaktør siden 2001.

I 2013 blev avisen - som er blandt USAs 25 største - solgt til ejeren af Bostons baseballteam Red Sox for $ 70 millioner.  Inflationsjusteret giver det en rabat på 96% på den pris, New York Times selv betalte. De gav $ 1,1 milliard i 1993, lige før Internet ændrede alt. Faktisk er regnestykket værre endnu; for aftalen forudsætter, at New York Times beholder ansvaret for den ansattes pensioner, beregnet til $ 110 millioner. I virkeligheden kan man sige, at Boston Globe ikke blev "solgt", men derimod, at New York Times betalte $ 40 millioner for at blive af med den.

Noter

Eksterne henvisninger 

 boston.com – Avisens hjemmeside

Etableret i 1872
Aviser fra USA
Thad Cochran

William Thad Cochran (7. december 1937 i Pontotoc, Mississippi - 30. maj 2019) var en amerikansk politiker, der er valgt for Republikanerne.

Cochran blev bachelor i psykologi med sidefag i statskundskab fra University of Mississippi i 1959 og tog en kandidatuddannelse i jura samme sted i 1965. Fra 1959 til 1961 gjorde han tjeneste i den amerikanske flåde.

Han begyndte sin poltiiske karriere allerede i ungdommen, hvor han var medlem af Demokraterne, men i 1960'erne skiftede han til Republikanerne. I 1973 blev han medlem af Repræsentanternes Hus. Her sad han til 1978, hvor han blev senator for Mississippi.

Han blev i april 2006 kåret til en af de ti bedste senatorer af magasinet TIME.

Ved midtvejsvalget i 2014 blev han genvalgt som senator for en periode på yderligere seks år. 1. april 2018 udtrådte han af Senatet af helbredsgrunde.

Referencer

Eksterne henvisninger 

Medlemmer af Repræsentanternes Hus i USA
Medlemmer af Senatet i USA
Absalon - Københavns historie på nettet

Absalon – Københavns historie på nettet – var et interaktivt websted om København og københavnerne: Om byens og dens borgeres historie og nutid.

Absalon.nu – Københavns historie på internettet – var et samarbejde mellem Københavns Hovedbibliotek, Københavns Stadsarkiv og Københavns Bymuseum.

Absalon.nu indeholdte bl.a. et leksikon over 300 veje, gader og andre steder, metainformationer om Stadsarkivets database samt store dele af bymuseets billedesamling.

I 2010 blev absalon.nu lukket og erstattet af Væggen.

Eksterne henvisninger 
 Vaeggen 

Onlineopslagværker
Ophørt i 2010
Det Liberale Folkepartiet (1992–2017)

Det Liberale Folkepartiet var et norsk politisk parti. Partiet var et liberalistisk parti, som byggede på oplysningstidens traditioner, den sekulære vestlige kulturarv og vestens værdier. Partiet arbejdede for en minimalstat, hvor statens opgave kun er at sørge for politi, forsvar og retsvæsen. Partiet ønskede ikke at staten skal regulere økonomien eller andre samfundsområder.

Forhistorie og historie 

Det traditionsrige norske parti Venstre blev i 1972 splittet på spørgsmålet om Norges medlemskab af EF. Partiets flertal var imod tilslutning, hvorpå jafløjen brød ud og dannede Det Liberale Folkepartiet (1972-1988). Partiet blev dog ingen vælgermæssig succes, og i 1988 vedtog landsmødet at slå sig sammen med Venstre igen. Enkelte medlemmer var dog så utilfredse hermed, at de dannede et nyt socialliberalt parti, De Liberale, hvis vigtigste mærkesag var norsk medlemskab af EU.
De Liberale blev så senere omdannet til Det Liberale Folkepartiet, da dette navn blev frigivet i 1992.

Gennem 1990'erne ændrede partiet karakter og blev mere og mere liberalistisk. I 2017 blev det besluttet at nedlægge partiet. Partiets hjemmeside blev bevaret som et arkiv over de nyhedskommentarer, der blev skrevet i perioden fra 2001 til 2017.

Organisation 

I 2004 oprettede DLF et ungdomsparti ved navn Det Liberale Folkepartiets Ungdom. Ved det konstituerende landsmøde i 2005 blev det vedtaget at navnet skulle ændres til "Liberalistisk Ungdom".

Partiet udgav det liberalistiske "Tidsskriftet LIBERAL" fire gange om året.

Politik 
Partiet hævdede at være konsekvent liberalistisk, og i løbet af 90'erne fangede DLF flere medlemmer fra Fremskrittspartiet. I denne proces udviklede partiet sig til at blive et radikalt liberalistisk parti. På landsmødet i 2001 blev der vedtaget et principprogram som var konsekvent liberalistisk, og alle valgprogrammer efter dette var i samspil med princippet om laissez-faire-kapitalisme.

Valg 

Det lykkedes aldrig partiet at få nogen mandater valgt ved hverken stortings- eller kommunalvalg. I 2004-05 var det dog repræsenteret i kommunestyret i Øvre Eiker kommune, da en af de indvalgte fra Fremskrittspartiet skiftede over til partiet.

Ved stortingsvalget 2005 stillede partiet lister op i Oslo og Hordaland, og fik tilsammen 213 stemmer. Dette udgjorde 0,0081 % af afgivne stemmer, noget som gjorde partiet til det fjerde mindste i Norge målt i tilslutning ved det pågældende stortingsvalg. Ved valget i 2007 stillede partiet kun en liste i Oslo. Her fik de 127 stemmer, og kom næstsidst.

Ledere for DLF 
 2003–17 Vegard Martinsen
 2001–03 Arne Lidwin
 1997–01 Trond Johansen
 1995–97 Runar Henriksen
 1992–95 Tor Ingar Østerud

Kilder

Eksterne henvisninger 
 Det Liberale Folkepartiet 
 Liberalistisk Ungdom 

Politiske partier i Norge
Etableret i 1992
Ophørt i 2017
Herlev Kirke

Herlev Kirke er en senmiddelalderlig bygning, opført i gotisk stil på Herlev Bygade 29 i Herlev.

Kirkeskib 

Hvalfisken er en snaubrig bygget i Slagelse 1988. Modellen er udført af maler Ove Andersen og blev hængt op i kriken 29. maj samme år.

Eksterne kilder og henvisninger 

 Herlev Kirke  hos nordenskirker.dk
 Herlev Kirke hos KortTilKirken.dk

Kirker i Herlev Kommune
Kirke
Kirker i Helsingør Stift
Kirker i Københavns Amt
Spinning Jenny

Spinning Jenny var den første spindemaskine, som kunne bruges industrielt. Den blev opfundet i England i 1764 af væveren James Hargreaves fra Lancashire ved Manchester. Spinning Jenny var en af de vigtigste opfindelser i den industrielle revolution, og den havde stor andel i tekstilindustriens succes og størrelse. Navnet kommer af Spinning Engine, "spindemaskine", som i folkemunde  blev til "Spinning Jenny".

Den var hånddreven og fungerede ved, at der blev drejet på hjulet. Bomulden var kartet (renset) færdig og rullet op på spoler. Derefter trak maskinen den ud tvandt den (snoede flere tråde sammen). 

Spinning Jenny kunne spinde otte tråde ad gangen og efter forbedringer ca. 100. Det blev muligt for én at producere lige så meget garn som mange håndspindere (masseproduktion). Til trods for at Spinning Jenny kun kunne spinde en grov tråd, vakte maskinen vrede blandt spindere, som frygtede for deres job. De saboteredee mange maskiner. Spindemaskinen blev senere forbedret af Richard Arkwright og Samuel Crompton (1753-1827) og bidrog til at revolutionere tekstilindustrien.

Funktionsmåde

I maskinen sidder garnet på spolerne øverst oppe. På skitsen til venstre ses spolen med det forspundne garn ved D. Garntråden føres fra spolen og ned igennem et sæt klemvalser (A). Garnet føres herefter videre ned til vingespindlen (E). Maskinens bremse (B) bestemmer hvor hårdt valserne skal trække i tråden, det vil sige hvor meget tråden bliver strakt, inden den snos. Under vingespindlen (E) sidder en spolebremse (C), der sørger for at spindlen ikke løber så hurtigt rundt som spolen. Spolebremsen bestemmer altså, hvor stor en mængde garn, der bliver spundet. .

Noter 

Spinding
Industrielle revolution
Maskiner
Bermatingen

Bermatingen er en kommune i Bodensøens bagland, med  indbyggere ().
Den ligger  omkring fire kilometer vest for Markdorf i Bodenseekreis i den tyske delstat  Baden-Württemberg.

Geografi 
Bermatingen ligger i landskabet Linzgau syvest for Gehrenbergs i dalen til floden Seefelder Aach.

Inddeling 
Bermatingen består af landsbyerne Bermatingen og Ahausen; Til Bermatingen hører også bebyggelserne Autenweiler og Wiggenweiler.

Eksterne henvisninger
Ludditter

Ludditter (anglicisme; på dansk maskinstormer) var britiske arbejdere, der i begyndelsen af 1800-tallet organiserede opstande mod indførelse af nye maskiner, som de anså for årsagen til arbejdsløshed og social nød. De ødelagde ofte maskiner, og protesterede mod de ændringer, som den Industrielle revolution, havde forårsaget. De mente, at udviklingen betød, at flere mistede deres jobs og pålagde dem en ny livstil, som de ikke brød sig om.

Bevægelsen tog navn efter en mytisk skikkelse, Ned Ludd, som sandsynligvis aldrig har eksisteret. I årene 1811-12 kulminerede luddismen med omfattende ødelæggelser af fabrikker og maskiner. Den engelske regering slog hårdt ned med indsættelse af tropper og indførelse af dødsstraf for ødelæggelserne. Efter henrettelsen af 17 ludditter i 1813 svækkedes bevægelsen, og efter 1820 ophørte den. I enkelte andre lande var der under den tidlige industrialisering tilsvarende bevægelser, men de var langtfra så omfattende eller militante som i Storbritannien.

Begrebet har efterfølgende fået en ny mening: en "Luddit" er en person, der er modstander af industrialisering, automation, computerisering eller nye teknologier generelt.

Fodnoter 

Industrielle revolution
Storbritannien i 1800-tallet
Honningbier

Honningbier er, i modsætning til den brodløse bi, bier der er medlem af slægten Apis, der hovedsagelig er kendetegnet ved produktionen og opbevaringen af honning, samt konstruktionen af kolonistader af voks. Honningbier er de eneste nulevende medlemmer af tribus Apini, alle i slægten Apis. I øjeblikket anerkendes kun syv arter af honningbier, med samlet set 44 underarter, omend der historisk set er blevet anerkendt mellem seks og elleve arter. Honningbier repræsenterer kun en lille brøkdel af de omtrent 20.000 kendte biarter. Nogle andre typer beslægtede bier producerer og opbevarer honning, men kun medlemmer af slægten Apis er ægte honningbier. Studiet af honningbier kendes som melittologi.

Den mest udbredte art af honningbier, den europæiske honningbi, omtales i daglig tale blot som "honningbien".

Fodnoter

Yderligere læsning 
 Adam, Brother. In Search of the Best Strains of Bees. Hebden Bridge, W. Yorks: Northern Bee Books, 1983.
 Adam, Brother. Bee-keeping at Buckfast Abbey. Geddington, Northants: British Bee Publications, 1975.
 Aldersey-Williams, H. Zoomorphic: New Animal Architecture. London: Laurence King Publishing, 2003.
 Alexander, P. Rough Magic: A Biography of Sylvia Plath. New York: Da Capo Press, 2003.
 Allan, M. Darwin and his flowers. London: Faber & Faber, 1977.
 Alston, F. Skeps, their History, Making and Use. Hebden Bridge, W. Yorks: Northern Bee Books, 1987.
 Barrett, P. The Immigrant Bees 1788 to 1898, 1995.
 Barrett, P. William Cotton.
 Beuys, J. Honey is Flowing in All Directions. Heidelberg: Edition Staeck, 1997.
 Bevan, E. The Honey-bee: Its Natural History, Physiology and Management. London: Baldwin, Cradock & Joy, 1827.
 Bill, L. For the Love of Bees. Newton Abbot, Devon: David & Charles, 1989.
 Bodenheimer, F.S. Insects as Human Food The Hague: Dr. W. Junk, 1951.
 Brothwell, D., Brothwell, P. Food in Antiquity. London: Thames & Hudson, 1969.
 Engel, Michael S. & Grimaldi, David (2005): Evolution of the Insects. Cambridge University Press.
 Kak, Subhash C. (1991): The Honey Bee Dance Language Controversy. The Mankind Quarterly Summer 1991: 357–365. HTML fulltext 
 Lanman, Connor H. The Plight of the Bee: The Ballad of Man and Bee. San Francisco, 2008.
 Lindauer, Martin (1971): Communication among social bees. Harvard University Press.

Eksterne henvisninger 

 Could a Mushroom Save a Honeybee dokumentar af Oregon Field Guide
Daisendorf

Daisendorf er en kommune i Bodenseekreis i den tyske delstat Baden-Württemberg, og har  indbyggere ().

Geografi 
Daisendorf ligger i det nordlige bagland til Bodensøen i mellem 480 og 550 meters højde, omkring to kilometer nordvest for  Meersburgs centrum og i cirka samme afstand sydøst for Uhldingen-Mühlhofen. Mod syd grænser Daisendorf til Meersburg.

Natur 

Øst for byen ligger vådområdet  Neuweiher der er en rolig dawm i en stille skov. Ifølge en bekendtgørelse i Meersburger Stadtarchiv blev Neuweiher anlagt allerede i 1445; i middelalderen tjente den som vandforsyning til voldgraven ved Meersburg. Dammen har et areal på omkring 570 m² med en dybde på op til 4,1 m.

Eksterne henvisninger